  Виталий Пронин Кылем арын элькунысьтымы 52 сюрс адями фирмаос пыр шутэтскыны ветлӥз. Валля арен ӵошатыса, шутэтскисьёслэн лыдзы 3 сюрслы кулэсмиз.Турпакетъёс но кылем арын 3,5 процентлы ӧжытгес вузамын. Таӵе югдур кылдӥз рубль усемен но Россиын огъя экономика лябӟемен йырин, озьы ик тросэз туристъёс турфирмаосы уг вазисько, ас кужмынызы сюрес вылэ пото.Озьы ке но турфирмаос кылем арын поттӥзы 1 миллион 378 сюрс манет. Дунъёс будӥзы бере, со валля арен ӵошатыса 3,2 процентлы тросгес. Кунгож сьӧрын шутэтскон сылӥзы 75 сюрс манет, валля арен ӵошатыса, со 17 процентлы тросгес, Россиын шутэтскон усиз 36 сюрс манет пала, дунъёс 7 процентлы будӥзы.Кунгож сьӧрын шутэтскон дуногес ке но, зарезь дуре Удмуртиысь 73 процентэз туристъёс кошко Турцие, Египетэ но мукет кунгож сьӧр кунъёсы. Шумпотымон, Россиысь курортъёс но адямиослэн син шоразы йӧтыны кутско ни. Отчы ветлэмъёслэн лыдзы 9 процентлы будӥз. Удмуртиысь тросэз адямиос шунды улын пыжыны мыно Краснодаре, вуыло Санкт-Петерге, Казане, Оренбурге. Асьсэ шаертӥзы но ортчыны мылкыд карисьёс Удмуртиын арысь аре тросгес луо."УД" Туспуктӥз Александр Горбунов   